ddrg/super_eurlex huggingface dataset:
(7)

Med henblik på at sætte Unionen i stand til at træffe hurtige og effektive foranstaltninger for at beskytte sine interesser i overensstemmelse med handels- og samarbejdsaftalen, og indtil en specifik lovgivningsmæssig retsakt, der regulerer vedtagelsen af afhjælpende foranstaltninger i henhold til handels- og samarbejdsaftalen, er vedtaget og træder i kraft i Unionen, bør Kommissionen have beføjelse til at træffe afhjælpende foranstaltninger såsom suspension af forpligtelser i henhold til handels- og samarbejdsaftalen eller enhver supplerende aftale i tilfælde af overtrædelser af visse bestemmelser i handels- og samarbejdsaftalen eller i tilfælde af manglende opfyldelse af visse betingelser, navnlig med hensyn til handel med varer, lige konkurrencevilkår, vejtransport, luftfartssikkerhed, fiskeri og EU-programmer som angivet i handels- og samarbejdsaftalen, samt til at træffe afhjælpende foranstaltninger, udlignende foranstaltninger og modforanstaltninger. Kommissionen bør rettidigt og på fyldestgørende vis underrette Rådet, hvis den påtænker at vedtage sådanne foranstaltninger, med henblik på at muliggøre hensigtsmæssige udvekslinger af synspunkter i Rådet. Kommissionen bør tage størst muligt hensyn til de synspunkter, der er givet udtryk for. En eller flere medlemsstater kan anmode Kommissionen om at vedtage sådanne foranstaltninger. Hvis Kommissionen ikke imødekommer en sådan anmodning, bør den rettidigt give Rådet en begrundelse herfor.
c)

sikre, at alle de medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til ansvarsområdet på grundlag af de risikoratings, der af EU-Udenrigstjenesten er opstillet for dette område
(4)

Formålet med partnerskabsaftalen og protokollen er at gøre det muligt for Unionen, Danmarks regering og Naalakkersuisut at arbejde tættere sammen for yderligere at fremme udviklingen af en politik for bæredygtigt fiskeri og en ansvarlig udnyttelse af fiskeressourcerne i Grønlands farvande.
(9)

Opdrættede og vildtlevende mårhunde bør betragtes som modtagelige for SARS-CoV-2-infektion. OIE har i sin vejledning om arbejde med opdrættede dyr af arter, der er modtagelige for infektion med SARS-CoV-2 (5), opfordret landene til at overvåge dyr, der er modtagelige for SARS-CoV-2-infektion, såsom mink og mårhunde, samt mennesker, der er i tæt kontakt med sådanne dyr, efter en »One Health« -tilgang. Kommissionen bør udarbejde overvågningsprogrammer vedrørende zoonoser med henblik på fastsættelse af nærmere regler for overvågning af denne specifikke zoonotiske agens, da direktiv 2003/99/EF indeholder bestemmelser om en sådan overvågning med det formål at indsamle samordnede data, gøre det lettere at samle og sammenligne disse data samt at identificere risiciene mere effektivt og dermed muliggøre yderligere foranstaltninger, i det omfang det er relevant. I betragtningerne til nævnte direktiv nævnes det, at zoonoser, der overføres via andre kilder end fødevarer, navnlig via vildtlevende dyr og selskabsdyr, er et problem, der må tages højde for. Det nævnes i betragtningerne desuden, at indsamling af data om forekomst af zoonoser og zoonotiske agenser i dyr, fødevarer og foder og hos mennesker er nødvendig for at kunne fastslå tendenserne i og kilderne til zoonoser. Sammesteds anføres det tillige, at de zoonoser, der indebærer de største risici for menneskers sundhed, bør have forrang, men at overvågningssystemerne også bør gøre det lettere at påvise zoonotiske sygdomme, der er under udvikling, eller som for nylig er opstået, og nye stammer af zoonotiske agenser.
(2)

I henhold til aftalens artikel 8 nedsættes der et blandet udvalg for økologiske produkter (»Det Blandede Udvalg«) til at forvalte denne aftale og træffe de afgørelser, der er nødvendige for, at aftalen gennemføres, og at den fungerer godt. I henhold til nævnte artikels stk. 5 vedtager Det Blandede Udvalg selv sin forretningsorden.
(7)

På mødet i Punktafgiftsudvalget den 15. november 2019 drøftede medlemsstaterne beskatningen af de berørte produkter og det materiale, som Litauen havde fremlagt som dokumentation for svig, unddragelse og misbrug. Medlemsstaterne udtrykte deres støtte til, at Litauen kan sætte ind over for situationen. Medlemsstaterne udtrykte også deres støtte til at imødegå den alvorlige risiko for, at økonomiske operatører nemt kan ændre de berørte produkters mærkenavn eller foretage andre ændringer med henblik på at omgå afslaget på at give fritagelse for punktafgift efter artikel 27, stk. 1, litra b), i direktiv 92/83/EØF.
(2)

Den Internationale Søfartsorganisations (»IMO«) Komité for Sikkerhed på Søen forventes på sin 103. samling (»MSC 103«) den 5.-14. maj 2021 at vedtage ændringer til den internationale konvention af 1978 om uddannelse af søfarende, om sønæring og om vagthold (»STCW-konventionen«), den internationale kode af 2011 for skærpede inspektionsprogrammer under syn af bulkskibe og olietankskibe (»ESP-koden af 2011«), og den internationale kode for brandsikkerhedssystemer (»FSS-koden«).
(8)

Oplysninger og ekspertise, der er nødvendige for at afgøre, om en hændelse med forbindelse til et rumrelateret system eller tjeneste udgør en trussel mod Unionen, medlemsstaterne eller rumrelaterede systemer og tjenester, bør stilles til rådighed for Rådet og Unionens højtstående repræsentant for udenrigsanliggender og sikkerhedspolitik (»den højtstående repræsentant«) af agenturet eller den relevante struktur, der er udpeget, hvor det er relevant, til at overvåge sikkerheden i forbindelse med et system, som er etableret, eller en tjeneste, der er leveret under en komponent i programmet i henhold til artikel 34, stk. 4, i forordning (EU) 2021/696 (»den udpegede sikkerhedsovervågningsstruktur«), eller af medlemsstaterne eller Europa-Kommissionen. Derudover kan tredjestater også stille sådanne oplysninger til rådighed.
(12)

For at tage hensyn til Ecuadors tiltrædelse af handelsaftalen og på grund af behovet for at ajourføre listen over voldgiftsmænd og eksperter i handel og bæredygtig udvikling bør Handelsudvalgets afgørelse nr. 1/2014, nr. 2/2014, nr. 3/2014, nr. 4/2014 og nr. 5/2014 ændres —
(2)

I henhold til artikel 33 i konventionen har Det Internationale Kornråd mulighed for at forlænge konventionen med på hinanden følgende perioder, der hver for sig ikke må overstige to år. Siden konventionens indgåelse er den med regelmæssige mellemrum blevet forlænget med yderligere to år ad gangen. Den blev senest forlænget ved en beslutning truffet af Det Internationale Kornråd den 10. juni 2019 og gælder indtil den 30. juni 2021.
(8)

Et vist niveau af beskyttelse og håndhævelse af intellektuelle ejendomsrettigheder er til gavn for LDC-medlemmer, fordi intellektuelle ejendomsrettigheder er en katalysator for innovation og et vigtigt redskab til bæredygtig udvikling. Nogle LDC-medlemmer har allerede taget skridt til at gennemføre TRIPS-aftalen og skal tilskyndes til ikke at sænke det eksisterende niveau for beskyttelse og håndhævelse af intellektuelle ejendomsrettigheder.
(5)

Eftersom den forhøjede tærskel forventes at mindske momsforpligtelserne og dermed den administrative byrde og efterlevelsesomkostningerne for små virksomheder, dels at lette momsopkrævningen for skattemyndighederne, og da foranstaltningen ventes at have ubetydelig indvirkning på den samlede moms, som Malta opkræver i det endelige forbrugsled, bør Malta gives tilladelse til at anvende fravigelsesforanstaltningen.
Artikel 1

1. Følgende konsortium udpeges herved til at være et EU-referencecenter for dyrevelfærd, der er ansvarligt for at støtte Kommissionens og medlemsstaternes horisontale aktiviteter på området for dyrevelfærdskrav vedrørende drøvtyggere og dyr af hestefamilien:

Navn: Konsortium under ledelse af det svenske landbrugsvidenskabelige universitet og det svenske center for dyrevelfærd (Sverige), og som også består af Universität für Bodenkultur (Østrig), Ellinikos Georgikos Organismos-Dimitra/Veterinary Research Institute (Grækenland), Institut national de recherche pour l'agriculture, l'alimentation et l'environnement (Frankrig), University College Dublin (Irland) og Instituto Zooprofilattico Sperimentale dell'Abruzzo e del Molise »G. Caporale« (Italien)

Adresse:
(4)

Den 16. december 2020 modtog Kommissionen i overensstemmelse med artikel 55, stk. 1, tredje afsnit, i forordning (EU) nr. 528/2012 en begrundet anmodning fra den kompetente myndighed om forlængelse af foranstaltningen. Den begrundede anmodning blev fremsat på grundlag af bekymring for, at luftfartssikkerhed fortsat kan bringes i fare af mikrobiologisk kontaminering af luftfartøjers brændstoftanke og brændstofsystemer efter den 16. december 2020, og påstanden om, at Biobor JF er af afgørende betydning for at kunne bekæmpe en sådan mikrobiologisk kontaminering.
(6)

Den 5. februar 2021 modtog Kommissionen i overensstemmelse med artikel 55, stk. 1, tredje afsnit, i forordning (EU) nr. 528/2012 en begrundet anmodning fra den kompetente myndighed om tilladelse til at forlænge foranstaltningen. Anmodningen blev fremsat på grundlag af bekymringen for, at folkesundheden ville være i fare på grund af covid-19 også efter den 16. marts 2021, og under hensyntagen til, at tilladelse af yderligere desinfektionsmidler på markedet er af afgørende betydning for at begrænse den fare, som covid-19 udgør.
(3)

I henhold til Genèveaftalens artikel 5, stk. 1 og 2, kan de kompetente myndigheder for en kontraherende part i Genèveaftalen indgive ansøgninger om international registrering af en oprindelsesbetegnelse eller en geografisk betegnelse til Det internationale Bureau under Verdensorganisationen for intellektuel ejendomsret, som registrerer den i Det internationale Register. I overensstemmelse med Genèveaftalens artikel 9 kan de øvrige kontraherende parter efter afslutningen af og på grundlag af en specifik verifikationsprocedure beslutte, hvorvidt oprindelsesbetegnelsen eller den geografiske betegnelse skal beskyttes på deres område.
(2)

Den 11. januar 2013 bekræftede premierministeren for Republikken Somalias føderale overgangsregering i en skrivelse til Unionens højtstående repræsentant for udenrigsanliggender og sikkerhedspolitik, at »de rettigheder og forpligtelser, der er indeholdt i aftalen om status for den EU-ledede mission Atalanta, der blev indgået den 31. december 2008, også vil gælde for EUCAP Nestor og dens personel, lokaler og aktiver«, og bemyndigede »EUTM's personel til at bruge nødvendig og forholdsmæssig magt«, herunder »beskyttelse af missionens personel, lokaler og aktiver samt beskyttelse af personer i umiddelbar nærhed af missionens personel mod handlinger, der ville bringe disse personers liv i fare, eller som kan tilføje dem alvorlig legemsbeskadigelse«.
(64)

I 2020 fandt der ingen forbudsperioder sted i Ghana, selv om det i budgetoversigten for 2020 blev understreget, at de videnskabelige oplysninger tydede på, at de marine fiskebestande i Ghana er faldende i den eksklusive økonomiske zone, til trods for at Ghanas myndigheder erklærede, at der var behov for at træffe drastiske foranstaltninger for at standse dette fænomen for at forhindre Ghana i at blive nettoimportør af fisk inden 2025, og på trods af myndighedernes erklæring om at have til hensigt at forlænge forbudsperioden på en måned til at omfatte hele flåden i to måneder samtidigt i 2020 og 2021 (15). Vurderingen af bestandenes kritiske situation, navnlig pelagiske arter, er i overensstemmelse med CECAF's vurdering, jf. betragtning 28.
(18)

I lyset af den betydelige nedgang i trafikken bør luftfartstjenesteudøverne bestræbe sig på at fastholde ATFM-forsinkelserne i 2021 på et niveau, der ikke overstiger den faktiske værdi for 2020. For de tre følgende år af RP3, hvor trafikken gradvist vil vende tilbage til niveauerne før krisen, bør de unionsdækkende kapacitetsmål fastsættes under hensyntagen til den optimale gennemsnitlige ATFM-forsinkelse pr. flyvning for hele systemet. Det er endvidere berettiget at forvente, at luftfartstjenesteudøverne er i stand til at levere en tilstrækkelig kapacitet til at imødekomme trafikefterspørgslen i hele RP3-perioden, samtidig med at de sideløbende tager fat på kapacitetsrelaterede strukturelle problemer for derigennem at forberede sig på en tiltagende trafikefterspørgsel i perioden efter RP3.
(5)

Den 5. maj 2021 sendte Rådet en skrivelse til Europa-Parlamentet, hvor det meddelte, at såfremt Europa-Parlamentet bekræftede Petra HIELKEMA til stillingen som formand for EIOPA, ville Rådet vedtage en afgørelse med henblik på at udpege hende til formand for EIOPA.
(1)

I henhold til traktatens artikel 300, stk. 3, består Regionsudvalget af repræsentanter for regionale og lokale myndigheder, der enten skal være valgt til en regional eller lokal myndighed eller være politisk ansvarlige over for en valgt forsamling.
(4)

Den tyske regering har indstillet Melanie HUML, repræsentant for et regionalt udøvende organ, der har et valgmandat (Staatsministerin, Bayerische Staatsregierung), som medlem af Regionsudvalget for den resterende del af mandatperioden, dvs. indtil den 25. januar 2025 —
(2)

Ifølge artikel 39 i forordning (EU) nr. 1306/2013 begynder regnskabsåret for landbruget den 16. oktober i år "N-1" og slutter den 15. oktober i år "N". Ved afslutningen af regnskaberne for regnskabsåret 2020 bør der derfor for at bringe regnskabsperioden for Den Europæiske Landbrugsfond for Udvikling af Landdistrikterne (ELFUL) i overensstemmelse med regnskabsperioden for Den Europæiske Garantifond for Landbruget (EGFL) tages hensyn til de udgifter, som medlemsstaterne har afholdt i perioden 16. oktober 2019 — 15. oktober 2020, jf. artikel 11, stk. 1, i Kommissionens gennemførelsesforordning (EU) nr. 908/2014 (2).
(11)

I henhold til artikel 54, stk. 3, i forordning (EU) nr. 1306/2013 kan medlemsstaterne i behørigt begrundede tilfælde beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen er større end det beløb, der skal inddrives, eller hvis inddrivelse ikke er mulig, fordi debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis en sådan beslutning træffes inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole, bærer EU-budgettet fuldt ud de finansielle konsekvenser af den manglende inddrivelse. De beløb, for hvilke medlemsstaten har besluttet ikke at fortsætte inddrivelse, samt begrundelsen for beslutningen herom, fremgår af den oversigt, der er omhandlet i artikel 54, stk. 4, i forordning (EU) nr. 1306/2013 sammenholdt med artikel 102, stk. 1, første afsnit, litra c), nr. iv), i nævnte forordning. Sådanne beløb skal derfor ikke afholdes af de berørte medlemsstater, men skal finansieres over EU-budgettet.
(10)

I henhold til artikel 54, stk. 3, i forordning (EU) nr. 1306/2013 kan Det Forenede Kongerige i behørigt begrundede tilfælde beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen er større end det beløb, der skal inddrives, eller hvis inddrivelse ikke er mulig, fordi debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis en sådan beslutning træffes inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole, bærer EU-budgettet fuldt ud de finansielle konsekvenser af den manglende inddrivelse. De beløb, for hvilke Det Forenede Kongerige har besluttet ikke at fortsætte inddrivelse, samt begrundelsen for beslutningen herom, fremgår af den oversigt, der er omhandlet i artikel 54, stk. 4, i forordning (EU) nr. 1306/2013 sammenholdt med artikel 102, stk. 1, første afsnit, litra c), nr. iv), i nævnte forordning. Sådanne beløb skal derfor ikke afholdes af Det Forenede Kongerige, men finansieres over EU-budgettet.
(2)

Ifølge artikel 39 i forordning (EU) nr. 1306/2013 begynder regnskabsåret for landbruget den 16. oktober i år »N-1« og slutter den 15. oktober i år »N«. Ved afslutningen af regnskaberne for regnskabsåret 2020 bør der derfor for at bringe regnskabsperioden for Den Europæiske Landbrugsfond for Udvikling af Landdistrikterne (ELFUL) i overensstemmelse med regnskabsperioden for Den Europæiske Garantifond for Landbruget (EGFL) tages hensyn til de udgifter, som Det Forenede Kongerige har afholdt i perioden 16. oktober 2019-15. oktober 2020, jf. artikel 11, stk. 1, i Kommissionens gennemførelsesforordning (EU) nr. 908/2014 (2).
(4)

Det decentrale niveau i EPPO udgøres af europæiske delegerede anklagere, der befinder sig i medlemsstaterne, og som deltager i det forstærkede samarbejde om oprettelse af EPPO (»medlemsstaterne«). Kollegiet vedtog den 29. september 2020 reglerne om de europæiske delegerede anklageres ansættelsesvilkår, jf. artikel 114, litra c), i forordning (EU) 2017/1939. Der bør udpeges mindst to europæiske delegerede anklagere for hver medlemsstat inden den 1. juni 2021. På datoen for vedtagelsen af denne afgørelse havde EPPO allerede udpeget mindst to europæiske delegerede anklagere pr. medlemsstat med undtagelse af Finland og Slovenien (6). Den rimelige frist for medlemsstaterne til at indstille deres kandidater til stillingen som europæisk delegeret anklager er allerede udløbet. Denne situation bør ikke forhindre en effektiv opstart af EPPO's aktiviteter, idet der tages hensyn til muligheden for de pågældende medlemsstaters europæiske anklager for personligt at foretage efterforskningen i disse medlemsstater med alle en delegeret anklagers beføjelser, ansvarsområder og forpligtelser, jf. artikel 28, stk. 4, i forordning (EU) 2017/1939.
(1)

Der bør med henvisning til artikel 61 i vedtægten for Den Europæiske Unions tjenestemænd og artikel 16 og 91 i ansættelsesvilkårene for de øvrige ansatte fastsættes en liste for 2023 over fri- og helligdage for tjenestemænd og øvrige ansatte med tjenestested i Bruxelles og Luxembourg.
(3)

Det regionale styringsudvalg skal snart vedtage afgørelser om godtgørelse af udgifter afholdt af personer uden for det permanente sekretariat for transportfællesskabet, som opfordres til at deltage i transportfællesskabets møder, godtgørelse af personale i det permanente sekretariat for transportfællesskabet af rejse- og flytteomkostninger ved tiltræden til og udtræden af tjenesten og transportfællesskabets bidrag til sundheds-, arbejdsløsheds-, pensions- og invalideforsikringsordninger for personalet i det permanente sekretariat for transportfællesskabet.
(4)

For at sikre effektiviteten af bestemmelserne i kapitel 13 er det hensigtsmæssigt at fastlægge den holdning, der skal indtages på Unionens vegne i Underudvalget vedrørende Handel og Bæredygtig Udvikling EU-Ukraine, for så vidt angår udarbejdelsen af listen over eksperter, som kan udvælges til medlemmer af ekspertgruppen i henhold til aftalens artikel 301 —
(3)

I henhold til artikel 44, stk. 1, i ITTA af 2006 forbliver overenskomsten i kraft i en periode på 10 år regnet fra ikrafttrædelsesdatoen, indtil den 6. december 2021, medmindre ITTC med kvalificeret flertal, jf. artikel 12, træffer afgørelse om at forlænge dens gyldighedsperiode, at genforhandle den eller at bringe den til ophør. I henhold til artikel 44, stk. 2, i ITTA af 2006 kan ITTC træffe afgørelse om at forlænge overenskomsten to gange, dvs. første gang med en periode på fem år og en yderligere periode på tre år.
(8)

Den 22. oktober 2020 bekræftede Grækenland over for Kommissionen at have modtaget de varer, der er opført på den udførlige liste, som Belgien har indgivet; meddelte, at generalsekretariatet for civilbeskyttelse under ministeriet for civilbeskyttelse var blevet udpeget som modtager af ovennævnte varer med henblik på gratis at uddele disse og stille dem til rådighed for migranter og asylansøgere; og bekræftede, at der var blevet truffet passende foranstaltninger til at sikre overholdelse af artikel 78, 79 og 80 i forordning (EF) nr. 1186/2009 og af artikel 55, 56 og 57 i direktiv 2009/132/EF for så vidt angår ovennævnte varer.
(3)

I henhold til aftalens artikel 145, stk. 2, er det nødvendigt med en positiv udtalelse fra Associeringsudvalget i dettes handelssammensætning for, at den fuldstændige køreplan kan fungere som referencedokument for gennemførelsen af den lovgivningsmæssige tilnærmelse af Georgiens lovgivning vedrørende offentlige udbud til gældende EU-ret om offentlige udbud.
(7)

For at sikre, at Natura 2000-logoet bruges på en sådan måde, at det effektivt bidrager til bevaringsmålene for Natura 2000-lokaliteter, og at det ikke misbruges, er det er imidlertid nødvendigt at fastsætte vilkår for brugen af »Natura 2000«-logoet —
(1)

Tjekkiet, Ungarn, Italien og Litauen har anmodet Kommissionen om at etablere The Extreme Light Infrastructure — et konsortium for en europæisk forskningsinfrastruktur (ELI ERIC). Tyskland og Bulgarien har meddelt, at de i første omgang vil deltage i ELI ERIC som observatører. De har aftalt, at Den Tjekkiske Republik bliver værtsmedlemsstat for ELI ERIC.
(5)

Den situation, der er opstået i flere medlemsstater som følge af covid-19-pandemien, har ikke ændret sig væsentligt siden den 1. februar 2021. Ved udgangen af april 2021 havde et betydeligt antal medlemsstater stadig truffet foranstaltninger, der begrænsede den frie bevægelighed for borgere på deres område med henblik på at standse eller bremse overførslen af covid-19. Syv medlemsstater oplyste den 19. april, at de anvendte nationale nedlukningsforanstaltninger, som forbyder borgerne at bevæge sig frit rundt på de pågældende medlemsstaters område eller i væsentlig grad begrænser denne ret, mens 12 medlemsstater oplyste, at de anvendte lokale nedlukningsforanstaltninger. Disse nedlukningsforanstaltninger er blevet kombineret med yderligere foranstaltninger med lignende restriktive virkninger på det offentlige liv i deres område eller i det mindste væsentlige dele deraf, herunder restriktioner for adgangen til offentlige steder, lukning af eller begrænsede åbningstider for butikker, restauranter og barer, betydelige kapacitetsbegrænsninger for offentlige og private forsamlinger og møder samt indførelse af udgangsforbud. Kombinationen af disse foranstaltninger påvirker i væsentlig grad initiativtagernes mulighed for at indsamle støttetilkendegivelser på papir og informere offentligheden om deres igangværende initiativer. På grundlag af de foreliggende oplysninger forventes disse foranstaltninger eller foranstaltninger med tilsvarende virkning fortsat at blive opretholdt i en periode på mindst tre måneder.
(6)

De rumænske myndigheder forklarer, at udkastet til bekendtgørelse har til formål at sikre, at forbrugere i Rumænien bliver bedre oplyst om friskheden af produkter, i dette tilfælde fisk, der markedsføres for dem, samt den omstændighed at det produkt de tilbydes, ikke har indvirkning på deres liv eller helbred. De rumænske myndigheder forklarer, at inspektioner foretaget af den nationale myndighed for forbrugerbeskyttelse (ANPC) har vist, at fødevarer bliver markedsført som frisk fisk, der reelt ikke er frisk, og der derved bringer de pågældende forbrugeres helbred i fare.
(4)

For at Unionens institutioner, -organer, -kontorer og -agenturer (»EU-institutioner«) kan arbejde så åbent som muligt, bør interessenter have mulighed for at give udtryk for deres opfattelser og bidrage med deres ekspertise under beslutningsprocessen med henblik på at forbedre kvaliteten af og støtten til de beslutninger, der træffes.